《拟庾子山咏画屏风诗 其二十三》
清代·张鹤龄

雕弧森列队，羽葆拥中流。健客青丝笼，彩女木兰舟。

新宫开戚里，大道起青楼。蓬莱帝子醉，油幕正从游。

作者简介：（1867—1908）江苏阳湖人，字长儒，号啸圃。光绪十八年进士。官至奉天提学使。工文章，通中外掌故。辛丑后规画京师大学堂章程。又主张废美国粤汉铁路借款合同以保国权。